Zuma skerm dat Sassa-minister moet bly – praag.co.za — 20 jaar jonk!
Zuma het Donderdag in ’n mondelinge vraesessie in die parlement ’n stortvloed van kritiek en vrae oor die Sassa-krisis getrotseer en Dlamini verdedig.
Hy hou vol dat Dlamini nie misluk het met die uitbetaling van maatskaplike toelaes nie.
Die ANC Jeugliga in KwaZulu-Natal het gevra dat Dlamini uit haar pos verwyder word. Die Jeugliga sê die onsekerheid oor die betaling van maatskaplike toelaes kan voor die deur van die minister gelê word.
Die provinsiale sekretaris van die Jeugliga, Thanduxolo Sabelo, het gisteraand by die Durbanse Universiteit van Tegnologie gesê Dlamini het die ontvangers van toelaes sowel as die ANC in die steek gelaat.
Sabelo sê die feit dat daar ‘n maand voor die verstryking van ‘n kontrak wat reeds in 2013 deur die hof as ongeldig verklaar is, nie ‘n alternatief is nie, spreek van onbevoegdheid.
Skrywer praagGepubliseer op 17 Maart 2017 17 Maart 2017 Kategorieë Nuus, Suider-AfrikaSleutelwoord Bathabile Dlamini, maatskaplike toelaes, minister van maatskaplike ontwikkeling, Sassa, Zuma
Vorige Vorige artikel: Voorleggings oor banke se samespanning in Julie
Volgende Volgende artikel: Ghana versuip in skuld maar kry 110-sterk kabinet